title: Regulamentul de punere în aplicare (UE) 2015/38 al Comisiei din 13 ianuarie 2015 privind autorizarea preparatului de Lactobacillus acidophilus CECT 4529 ca aditiv pentru hrana găinilor ouătoare și de modificare a Regulamentului (CE) nr. 1520/2007 (titularul autorizației: Centro Sperimentale del Latte)  Text cu relevanță pentru SEE

text:
               14.1.2015

               RO

               Jurnalul Oficial al Uniunii Europene

               L 8/4

         REGULAMENTUL DE PUNERE ÎN APLICARE (UE) 2015/38 AL COMISIEI
   din 13 ianuarie 2015
   privind autorizarea preparatului de Lactobacillus acidophilus CECT 4529 ca aditiv pentru hrana găinilor ouătoare și de modificare a Regulamentului (CE) nr. 1520/2007 (titularul autorizației: Centro Sperimentale del Latte)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Prin Regulamentul (CE) nr. 1520/2007 al Comisiei (3), preparatul de Lactobacillus acidophilus CECT 4529 a fost autorizat fără limită de timp, în conformitate cu Directiva 70/524/CEE, ca aditiv pentru hrana găinilor ouătoare. Preparatul respectiv a fost ulterior înscris în registrul aditivilor furajeri ca produs existent, în conformitate cu articolul 10 alineatul (1) litera (b) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea preparatului de Lactobacillus acidophilus CECT 4529 ca aditiv pentru hrana găinilor ouătoare și, în conformitate cu articolul 7 din respectivul regulament, pentru o nouă utilizare în apa de băut, solicitându-se ca aditivul să fie clasificat în categoria „aditivi zootehnici”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               În avizul său din 1 iulie 2014 (4), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de Lactobacillus acidophilus CECT 4529 nu are efecte nocive asupra sănătății animale, a sănătății umane sau a mediului. De asemenea, autoritatea a concluzionat că utilizarea preparatului are potențialul de a crește producția de ouă și de a îmbunătăți raportul dintre cantitatea de furaje consumate si cantitatea de ouă produse. Ea a considerat că rezultatele nu depind de modul de administrare, cu condiția ca expunerea în apa de băut să fie aceeași ca în cazul unei doze echivalente adăugate în furaj. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de Lactobacillus acidophilus CECT 4529 indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată conform specificațiilor din anexa la prezentul regulament.

               (6)

               În urma acordării unei noi autorizații în temeiul Regulamentului (CE) nr. 1831/2003, Regulamentul (CE) nr. 1520/2007 ar trebui să fie modificat în consecință.

               (7)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (8)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Autorizare
   Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, este autorizat ca aditiv pentru hrana animalelor, în condițiile menționate în anexă.
   Articolul 2
   Modificări ale Regulamentului (CE) nr. 1520/2007
   Regulamentul (CE) nr. 1520/2007 se modifică după cum urmează:

               1.

               Articolul 4 se elimină.

               2.

               Anexa IV se elimină.

         Articolul 3
   Măsuri tranzitorii
   Preparatul specificat în anexă și furajele care conțin acest preparat, care sunt produse și etichetate înainte de 3 septembrie 2015 în conformitate cu normele aplicabile înainte de 3 martie 2015, pot continua să fie introduse pe piață și utilizate până la epuizarea stocurilor existente.
   Articolul 4
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 ianuarie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  Regulamentul (CE) nr. 1520/2007 al Comisiei din 19 decembrie 2007 privind autorizarea permanentă a anumitor aditivi din hrana animalelor (JO L 335, 20.12.2007, p. 17).

      (4)  EFSA Journal 2014; 12(7):3789.

      ANEXĂ

                  Număr de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă de analiză

                  Specie sau categorie de animale

                  Vârstă maximă

                  Conținut minim

                  Conținut minim

                  Conținut minim

                  Conținut minim

                  Alte dispoziții

                  Sfârșitul perioadei de autorizare

                  CFU/kg de furaj complet cu un conținut de umiditate de 12 %

                  CFU/l de apă de băut

                     Categoria aditivilor zootehnici. Grupa funcțională: stabilizatori ai florei intestinale

                  4b1715

                  Centro Sperimentale del Latte

                     Lactobacillus acidophilus CECT 4529

                     Compoziția aditivului:

                  Preparat de Lactobacillus acidophilus CECT 4529 conținând minimum: 5 × 1010 CFU/g de aditiv (în formă solidă).

                     Caracterizarea substanței active

                  Celule viabile de Lactobacillus acidophilus CECT 4529.

                     Metoda de analiză
                      (1)

                  Numărare: metoda prin etalare pe placă Petri (EN 15787).
                  Identificare: electroforeză în gel în câmp pulsatil (PFGE).

                  Găini ouătoare

                  —

                  1 × 109

                  —

                  5 × 108

                  —

                              1.

                              În instrucțiunile de utilizare a aditivului, a preamestecului și a furajului combinat, se indică condițiile de depozitare și stabilitatea la granulare și în apa de băut.

                              2.

                              Pentru siguranță: trebuie utilizată o mască de respirat în timpul manipulării.

                              3.

                              În ceea ce privește utilizarea aditivului în apa de băut, se asigură dispersia omogenă a aditivului.

                  3 martie 2025

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2016/624 al Comisiei din 21 aprilie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               22.4.2016

               RO

               Jurnalul Oficial al Uniunii Europene

               L 106/16

         REGULAMENTUL DE PUNERE ÎN APLICARE (UE) 2016/624 AL COMISIEI
   din 21 aprilie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 aprilie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1020/2014 al Comisiei din 25 septembrie 2014 de înregistrare a unei denumiri în Registrul denumirilor de origine protejate și al indicațiilor geografice protejate [Българско розово масло (Bulgarsko rozovo maslo) (IGP)]

text:
               27.9.2014

               RO

               Jurnalul Oficial al Uniunii Europene

               L 283/31

         REGULAMENTUL DE PUNERE ÎN APLICARE (UE) NR. 1020/2014 AL COMISIEI
   din 25 septembrie 2014
   de înregistrare a unei denumiri în Registrul denumirilor de origine protejate și al indicațiilor geografice protejate [Българско розово масло (Bulgarsko rozovo maslo) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Българско розово масло” (Bulgarsko rozovo maslo) depusă de Bulgaria a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Българско розово масло” (Bulgarsko rozovo maslo) ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Българско розово масло” (Bulgarsko rozovo maslo) (IGP).
   Denumirea menționată la primul paragraf identifică un produs din clasa 2.10 Uleiuri esențiale din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2014.

            Pentru Comisie,

            pentru președinte

         Neven MIMICA

            Membru al Comisiei

      (1)  JO L 343, 14.12.2012, p. 1.

      (2)  JO C 122, 25.4.2014, p. 12.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/896 al Comisiei din 24 mai 2017 privind autorizarea unui preparat de 6-fitază produsă de Trichoderma reesei (ATCC SD-6528) ca aditiv în formă solidă destinat hranei tuturor speciilor de păsări de curte și de porcine (altele decât purceii neînțărcați) [titularul autorizației: Danisco (UK) Ltd] (Text cu relevanță pentru SEE. )

text:
                  25.5.2017

                  RO

                  Jurnalul Oficial al Uniunii Europene

                  L 138/123

            REGULAMENTUL DE PUNERE ÎN APLICARE (UE) 2017/896 AL COMISIEI
      din 24 mai 2017
      privind autorizarea unui preparat de 6-fitază produsă de Trichoderma reesei (ATCC SD-6528) ca aditiv în formă solidă destinat hranei tuturor speciilor de păsări de curte și de porcine (altele decât purceii neînțărcați) [titularul autorizației: Danisco (UK) Ltd]
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații.

                  (2)

                  Utilizarea preparatului de 6-fitază produsă de Trichoderma reesei (ATCC SD-6528) în formă lichidă a fost autorizată pentru o perioadă de zece ani pentru toate speciile de păsări de curte și de porcine (altele decât purceii neînțărcați) prin Regulamentul de punere în aplicare (UE) 2016/899 al Comisiei (2).

                  (3)

                  În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru un preparat de 6-fitază produsă de Trichoderma reesei (ATCC SD-6528) în formă solidă. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  Cererea vizează autorizarea preparatului de 6-fitază produsă de Trichoderma reesei (ATCC SD-6528) în formă solidă ca aditiv pentru hrana speciilor de păsări de curte și de porcine, urmând a fi clasificat în categoria de aditivi „aditivi zootehnici”.

                  (5)

                  În avizul său din 20 octombrie 2016 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul de 6-fitază produsă de Trichoderma reesei (ATCC SD-6528) în formă solidă nu are efecte adverse asupra sănătății animalelor, a sănătății umane sau asupra mediului și că acest aditiv ameliorează disponibilitatea fosforului din fitat pentru speciile vizate. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale transmis de laboratorul de referință înființat prin Regulamentul (CE) nr. 1831/2003.

                  (6)

                  Evaluarea preparatului de 6-fitază produsă de Trichoderma reesei (ATCC SD-6528) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum se specifică în anexa la prezentul regulament.

                  (7)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Preparatul indicat în anexă, aparținând categoriei de aditivi „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexa respectivă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 24 mai 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Regulamentul de punere în aplicare (UE) 2016/899 al Comisiei din 8 iunie 2016 privind autorizarea 6-fitazei produse de Trichoderma reesei (ATCC SD-6528) ca aditiv destinat hranei tuturor speciilor de păsări de curte și de porcine (altele decât purceii neînțărcați) [titularul autorizației: Danisco (UK) Ltd] (JO L 152, 9.6.2016, p. 15).

         (3)  EFSA Journal 2016; 14(11):4625.

         ANEXĂ

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     Unități de activitate/kg de furaj complet cu un conținut de umiditate de 12 %

                        Categoria aditivi zootehnici. Grupul funcțional: promotori de digestibilitate

                     4a24

                     Danisco (UK) Ltd

                     6-fitază EC 3.1.3.26

                        Compoziția aditivului

                     Preparat de 6-fitază produsă de Trichoderma reesei (ATCC SD-6528) cu o activitate minimă de 20 000  FTU (1)/g.
                     Stare solidă

                        Caracterizarea substanței active

                     6-fitază (EC 3.1.3.26) produsă de Trichoderma reesei (ATCC SD-6528)

                        Metoda de analiză
                         (2)

                     Pentru cuantificarea activității 6-fitazei în aditivul destinat hranei pentru animale și preamestecurilor:

                                 —

                                 metoda colorimetrică bazată pe reacția enzimatică a fitazei pe fitat.

                           Pentru cuantificarea activității 6-fitazei în furaje:

                                 —

                                 metoda colorimetrică bazată pe reacția enzimatică a fitazei pe fitat – EN ISO 30024.

                     Toate speciile de păsări de curte
                     Toate speciile de porcine (altele decât purceii neînțărcați)

                     —

                     250 FTU

                     —

                                 1.

                                 A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                 2.

                                 Doza maximă recomandată: 2 000  FTU/kg de furaj complet.

                                 3.

                                 Pentru utilizatorii aditivului și ai preamestecurilor în cadrul unei întreprinderi din sectorul hranei pentru animale, se stabilesc proceduri operaționale și măsuri organizatorice adecvate pentru a aborda riscurile în caz de inhalare, de contact cu pielea sau cu ochii. În cazul în care expunerea la nivel de ochi, de piele sau inhalarea nu poate fi redusă la un nivel acceptabil prin aceste proceduri și măsuri, aditivii și preamestecurile se utilizează cu echipament individual de protecție adecvat.

                     14 iunie 2027

            (1)  1 FTU este cantitatea de enzimă care eliberează 1 micromol de fosfat anorganic pe minut dintr-un substrat de fitat de sodiu, la pH 5,5 și 37 °C.

            (2)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 1108/2011 al Comisiei din 28 octombrie 2011 de derogare de la Regulamentele (CE) nr. 2058/96, (CE) nr. 2305/2003, (CE) nr. 969/2006, (CE) nr. 1918/2006, (CE) nr. 1964/2006, (CE) nr. 1067/2008 și (CE) nr. 828/2009 în ceea ce privește datele de depunere a cererilor și de eliberare a licențelor de import în 2012 în cadrul contingentelor tarifare pentru cereale, orez, zahăr și ulei de măsline și de derogare de la Regulamentele (CE) nr. 382/2008, (CE) nr. 1518/2003, (UE) nr. 1178/2010, (UE) nr. 90/2011 și (CE) nr. 951/2006 în ceea ce privește datele de eliberare a licențelor de export în 2012 în sectoarele cărnii de vită și mânzat, cărnii de porc, ouălor, cărnii de pasăre și zahărului și izoglucozei peste cotă

text:
               4.11.2011

               RO

               Jurnalul Oficial al Uniunii Europene

               L 287/19

         REGULAMENTUL DE PUNERE ÎN APLICARE (UE) NR. 1108/2011 AL COMISIEI
   din 28 octombrie 2011
   de derogare de la Regulamentele (CE) nr. 2058/96, (CE) nr. 2305/2003, (CE) nr. 969/2006, (CE) nr. 1918/2006, (CE) nr. 1964/2006, (CE) nr. 1067/2008 și (CE) nr. 828/2009 în ceea ce privește datele de depunere a cererilor și de eliberare a licențelor de import în 2012 în cadrul contingentelor tarifare pentru cereale, orez, zahăr și ulei de măsline și de derogare de la Regulamentele (CE) nr. 382/2008, (CE) nr. 1518/2003, (UE) nr. 1178/2010, (UE) nr. 90/2011 și (CE) nr. 951/2006 în ceea ce privește datele de eliberare a licențelor de export în 2012 în sectoarele cărnii de vită și mânzat, cărnii de porc, ouălor, cărnii de pasăre și zahărului și izoglucozei peste cotă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV:6 din GATT (1), în special articolul 1,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2), în special articolul 61, articolul 144 alineatul (1), articolul 148, articolul 156 și articolul 161 alineatul (3), coroborate cu articolul 4,
   având în vedere Regulamentul (CE) nr. 1528/2007 al Consiliului din 20 decembrie 2007 privind aplicarea regimurilor aplicabile produselor originare din anumite state care fac parte din grupul statelor din Africa, zona Caraibelor și Pacific (ACP) prevăzute în acordurile de stabilire sau care duc la stabilirea Acordurilor de parteneriat economic (3), în special articolul 9 alineatul (5),
   având în vedere Regulamentul (CE) nr. 732/2008 al Consiliului din 22 iulie 2008 de aplicare a unui sistem generalizat de preferințe tarifare începând cu 1 ianuarie 2009 și de modificare a Regulamentelor (CE) nr. 552/97 și (CE) nr. 1933/2006 și a Regulamentelor (CE) nr. 1100/2006 și (CE) nr. 964/2007 ale Comisiei (4), în special articolul 11 alineatul (7),
   întrucât:

               (1)

               Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (5), Regulamentul (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (6) și Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (7) prevăd dispoziții specifice pentru depunerea cererilor și eliberarea licențelor de import pentru grâul comun de altă calitate decât cea superioară în cadrul contingentelor 09.4123, 09.4124 și 09.4125, pentru orz în cadrul contingentului 09.4126 și pentru porumb în cadrul contingentului 09.4131.

               (2)

               Regulamentul (CE) nr. 2058/96 al Comisiei din 28 octombrie 1996 privind deschiderea și gestionarea contingentului tarifar de brizuri de orez din codul NC 1006 40 00, pentru producția de preparate alimentare din codul NC 1901 10 (8) și Regulamentul (CE) nr. 1964/2006 al Comisiei din 22 decembrie 2006 de stabilire a normelor de aplicare privind deschiderea și modul de gestionare a unui contingent de import de orez originar din Bangladesh, în aplicarea Regulamentului (CEE) nr. 3491/90 al Consiliului (9) prevăd dispoziții specifice pentru depunerea cererilor și eliberarea licențelor de import pentru brizuri de orez în cadrul contingentului 09.4079 și pentru orez originar din Bangladesh în cadrul contingentului 09.4517.

               (3)

               Regulamentul (CE) nr. 828/2009 al Comisiei din 10 septembrie 2009 de stabilire, pentru anii de piață 2009/2010-2014/2015, a normelor de aplicare pentru importul și rafinarea produselor din sectorul zahărului încadrate la poziția tarifară 1701 în cadrul acordurilor preferențiale (10) prevede dispoziții specifice pentru depunerea cererilor și eliberarea licențelor de import în cadrul contingentelor 09.4221, 09.4231 și 09.4241-09.4247.

               (4)

               Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (11) prevede dispoziții specifice pentru depunerea cererilor și eliberarea licențelor de import pentru uleiul de măsline în cadrul contingentului 09.4032.

               (5)

               Având în vedere sărbătorile legale din anul 2012, trebuie să se prevadă derogări, în anumite perioade, de la Regulamentele (CE) nr. 2058/96, (CE) nr. 2305/2003, (CE) nr. 969/2006, (CE) nr. 1918/2006, (CE) nr. 1964/2006, (CE) nr. 1067/2008 și (CE) nr. 828/2009 în ceea ce privește datele de depunere a cererilor de licențe de import și de eliberare a licențelor de import, pentru a permite respectarea volumelor contingentelor în cauză.

               (6)

               Articolul 12 alineatul (1) al doilea paragraf din Regulamentul (CE) nr. 382/2008 al Comisiei din 21 aprilie 2008 privind normele de aplicare a regimului licențelor de import și export în sectorul cărnii de vită și mânzat (12), articolul 3 alineatul (3) din Regulamentul (CE) nr. 1518/2003 al Comisiei din 28 august 2003 de stabilire a normelor de aplicare a regimului licențelor de export în sectorul cărnii de porc (13), articolul 3 alineatul (3) din Regulamentul (UE) nr. 1178/2010 al Comisiei din 13 decembrie 2010 de stabilire a normelor de aplicare a regimului licențelor de export în sectorul ouălor (14) și articolul 3 alineatul (3) din Regulamentul (UE) nr. 90/2011 al Comisiei din 3 februarie 2011 de stabilire a normelor de aplicare a regimului licențelor de export în sectorul cărnii de pasăre (15) prevăd eliberarea licențelor de export în ziua de miercuri care urmează săptămânii în cursul căreia s-au depus cererile de licențe, cu condiția ca nicio măsură specială să nu fi fost luată între timp de către Comisie.

               (7)

               Articolul 7d alineatul (1) din Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (16) prevede că licențele de export pentru zahăr și izoglucoză peste cotă se eliberează începând cu ziua de vineri care urmează săptămânii în cursul căreia s-au depus cererile de licențe, cu condiția ca nicio măsură specială să nu fi fost luată între timp de către Comisie.

               (8)

               Având în vedere sărbătorile legale din 2012 și consecințele acestora asupra publicării Jurnalului Oficial al Uniunii Europene, intervalul de timp între depunerea cererilor și data eliberării licențelor se dovedește a fi prea scurt pentru a garanta o bună gestionare a pieței. Prin urmare, este necesar ca acest interval de timp să fie prelungit.

               (9)

               În consecință, este necesar să se abroge Regulamentul (UE) nr. 1000/2010 (17) al Comisiei, care prevede derogări de la anumite regulamente în ceea ce privește datele de depunere a cererilor și de eliberare a licențelor de import și de export în 2011.

               (10)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Cereale
   (1)   Prin derogare de la articolul 4 alineatul (1) al doilea paragraf din Regulamentul (CE) nr. 1067/2008, cererile de licențe de import pentru grâul comun de altă calitate decât cea superioară în cadrul contingentelor 09.4123, 09.4124 și 09.4125 nu se mai pot depune, pentru anul 2012, după ziua de vineri, 14 decembrie 2012, ora 13.00, ora Bruxelles-ului.
   (2)   Prin derogare de la articolul 3 alineatul (1) al doilea paragraf din Regulamentul (CE) nr. 2305/2003, cererile de licențe de import pentru orz în cadrul contingentului 09.4126 nu se mai pot depune, pentru anul 2012, după ziua de vineri, 14 decembrie 2012, ora 13.00, ora Bruxelles-ului.
   (3)   Prin derogare de la articolul 4 alineatul (1) al doilea paragraf din Regulamentul (CE) nr. 969/2006, cererile de licențe de import pentru porumb în cadrul contingentului 09.4131 nu se mai pot depune, pentru anul 2012, după ziua de vineri, 14 decembrie 2012, ora 13.00, ora Bruxelles-ului.
   Articolul 2
   Orez
   (1)   Prin derogare de la articolul 2 alineatul (1) al treilea paragraf din Regulamentul (CE) nr. 2058/96, cererile de licențe de import pentru brizuri de orez în cadrul contingentului 09.4079 nu se mai pot depune, pentru anul 2012, după ziua de vineri, 7 decembrie 2012, ora 13.00, ora Bruxelles-ului.
   (2)   Prin derogare de la articolul 4 alineatul (3) primul paragraf din Regulamentul (CE) nr. 1964/2006, cererile de licențe de import pentru orez originar din Bangladesh în cadrul contingentului 09.4517 nu se mai pot depune, pentru anul 2012, după ziua de vineri, 7 decembrie 2012, ora 13.00, ora Bruxelles-ului.
   Articolul 3
   Zahăr alb
   Prin derogare de la articolul 4 alineatul (1) din Regulamentul (CE) nr. 828/2009, cererile de licențe de import pentru produsele din sectorul zahărului în cadrul contingentelor 09.4221, 09.4231 și 09.4241-09.4247 nu se mai pot depune după ziua de vineri, 14 decembrie 2012, ora 13, ora Bruxelles-ului, și până în ziua de vineri, 28 decembrie 2012, ora 13.00, ora Bruxelles-ului.
   Articolul 4
   Ulei de măsline
   Prin derogare de la articolul 3 alineatul (3) din Regulamentul (CE) nr. 1918/2006, licențele de import pentru uleiul de măsline pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 5
   Licențe de export cu restituire pentru sectoarele cărnii de vită și mânzat, cărnii de porc, ouălor și cărnii de pasăre
   Prin derogare de la articolul 12 alineatul (1) al doilea paragraf din Regulamentul (CE) nr. 382/2008, de la articolul 3 alineatul (3) din Regulamentul (CE) nr. 1518/2003, de la articolul 3 alineatul (3) din Regulamentul (CE) nr. 1178/2010 și de la articolul 3 alineatul (3) din Regulamentul (UE) nr. 90/2011, licențele de export pentru care se depun cereri în perioadele menționate în anexa II la prezentul regulament se eliberează la datele corespunzătoare care figurează în anexa respectivă, ținând cont, dacă este cazul, de măsurile speciale avute în vedere la articolul 12 alineatele (2) și (3) din Regulamentul (CE) nr. 382/2008, la articolul 3 alineatele (4) și (4a) din Regulamentul (CE) nr. 1518/2003, la articolul 3 alineatele (4) și (5) din Regulamentul (UE) nr. 1178/2010 și la articolul 3 alineatele (4) și (5) din Regulamentul (UE) nr. 90/2011, luate înainte de datele de eliberare respective.
   Articolul 6
   Zahăr și izoglucoză peste cotă
   Prin derogare de la articolul 7d alineatul (1) din Regulamentul (CE) nr. 951/2006, licențele de export pentru zahăr și izoglucoză peste cotă pentru care se depun cereri în perioadele menționate în anexa III la prezentul regulament se eliberează la datele corespunzătoare care figurează în anexa respectivă, ținând cont, dacă este cazul, de măsurile speciale avute în vedere la articolul 9 alineatele (1) și (2) din Regulamentul (CE) nr. 951/2006, luate înainte de datele de eliberare respective.
   Articolul 7
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Expiră la 31 decembrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 146, 20.6.1996, p. 1.

      (2)  JO L 299, 16.11.2007, p. 1.

      (3)  JO L 348, 31.12.2007, p. 1.

      (4)  JO L 211, 6.8.2008, p. 1.

      (5)  JO L 290, 31.10.2008, p. 3.

      (6)  JO L 342, 30.12.2003, p. 7.

      (7)  JO L 176, 30.6.2006, p. 44.

      (8)  JO L 276, 29.10.1996, p. 7.

      (9)  JO L 408, 30.12.2006, p. 19.

      (10)  JO L 240, 11.9.2009, p. 14.

      (11)  JO L 365, 21.12.2006, p. 84.

      (12)  JO L 115, 29.4.2008, p. 10.

      (13)  JO L 217, 29.8.2003, p. 35.

      (14)  JO L 328, 14.12.2010, p. 1.

      (15)  JO L 30, 4.2.2011, p. 1.

      (16)  JO L 178, 1.7.2006, p. 24.

      (17)  JO L 290, 6.11.2010, p. 26.

      ANEXA I

                  Perioadele de depunere a cererilor de licențe de import pentru ulei de măsline

                  Datele de eliberare

                  Luni 2 sau marți 3 aprilie 2012

                  Vineri 13 aprilie 2012

                  Luni 14 sau marți 15 mai 2012

                  Miercuri 23 mai 2012

                  Luni 21 sau marți 22 mai 2012

                  Miercuri 30 mai 2012

                  Luni 29 sau marți 30 octombrie 2012

                  Joi 8 noiembrie 2012

      ANEXA II

                  Perioadele de depunere a cererilor de licențe de export pentru sectoarele cărnii de vită și mânzat, cărnii de porc, ouălor și cărnii de pasăre

                  Datele de eliberare

                  2-6 aprilie 2012

                  12 aprilie 2012

                  23-27 aprilie 2012

                  3 mai 2012

                  21 – 25 mai 2012

                  31 mai 2012

                  17 – 28 decembrie 2012

                  7 ianuarie 2013

      ANEXA III

                  Perioadele de depunere a cererilor de licențe de export pentru zahăr și izoglucoză peste cotă

                  Datele de eliberare

                  23 – 27 aprilie 2012

                  7 mai 2012

                  6 – 10 august 2012

                  20 august 2012

                  17 – 28 decembrie 2012

                  7 ianuarie 2013


title: Regulamentul de punere în aplicare (UE) 2015/1053 al Comisiei din 1 iulie 2015 privind autorizarea preparatului de Enterococcus faecium DSM 10663/NCIMB 10415 ca aditiv pentru hrana vițeilor pentru creștere, a purceilor, a puilor pentru îngrășare, a curcanilor pentru îngrășare, a pisicilor și a câinilor și de modificare a Regulamentelor (CE) nr. 1259/2004, (CE) nr. 255/2005, (CE) nr. 1200/2005 și (CE) nr. 1520/2007 (titularul autorizației: Chevita Tierarzneimittel-GmbH) (Text cu relevanță pentru SEE)

text:
               2.7.2015

               RO

               Jurnalul Oficial al Uniunii Europene

               L 171/8

         REGULAMENTUL DE PUNERE ÎN APLICARE (UE) 2015/1053 AL COMISIEI
   din 1 iulie 2015
   privind autorizarea preparatului de Enterococcus faecium DSM 10663/NCIMB 10415 ca aditiv pentru hrana vițeilor pentru creștere, a purceilor, a puilor pentru îngrășare, a curcanilor pentru îngrășare, a pisicilor și a câinilor și de modificare a Regulamentelor (CE) nr. 1259/2004, (CE) nr. 255/2005, (CE) nr. 1200/2005 și (CE) nr. 1520/2007 (titularul autorizației: Chevita Tierarzneimittel-GmbH)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii destinați hranei animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Preparatul de Enterococcus faecium DSM 10663/NCIMB 10415 a fost autorizat fără limită de timp în conformitate cu Directiva nr. 70/524/CEE ca aditiv pentru hrana puilor pentru îngrășare prin Regulamentul (CE) nr. 1259/2004 al Comisiei (3), pentru hrana vițeilor prin Regulamentul (CE) nr. 255/2005 al Comisiei (4), pentru hrana purceilor prin Regulamentul (CE) nr. 1200/2005 al Comisiei (5), pentru hrana curcanilor pentru îngrășare și a câinilor prin Regulamentul (CE) nr. 1520/2007 al Comisiei (6). Preparatul respectiv a fost ulterior înscris în registrul aditivilor furajeri ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din respectivul regulament, s-a depus o cerere pentru reevaluarea preparatului de Enterococcus faecium DSM 10663/NCIMB 10415 ca aditiv pentru hrana vițeilor pentru creștere, a purceilor, a puilor pentru îngrășare, a curcanilor pentru îngrășare și a câinilor și, în conformitate cu articolul 7 din respectivul regulament, pentru o nouă utilizare la pisici, solicitându-se ca aditivul să fie clasificat în categoria „aditivi zootehnici”. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”), în avizele ei din 4 martie 2014 (7) și din 21 mai 2014 (8) a concluzionat că, în condițiile de utilizare propuse, preparatul de Enterococcus faecium DSM 10663/NCIMB 10415 nu are efecte adverse asupra sănătății animalelor, asupra sănătății umane sau asupra mediului. În plus, autoritatea a concluzionat că utilizarea preparatului respectiv are potențialul de a îmbunătăți performanțele zootehnice ale vițeilor pentru creștere, ale purceilor (de lapte și înțărcați), ale puilor pentru îngrășare și ale curcanilor pentru îngrășare. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivului destinat hranei pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Având în vedere că EFSA a observat efecte mici, dar semnificative, în ceea ce privește calitatea fecalelor pisicilor și ale câinilor, acest rezultat a fost considerat suficient pentru a confirma eficacitatea la aceste specii.

               (6)

               Evaluarea preparatului de Enterococcus faecium DSM 10663/NCIMB 10415 indică faptul că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform specificațiilor din anexa la prezentul regulament.

               (7)

               În urma acordării unei noi autorizații în temeiul Regulamentului (CE) nr. 1831/2003, Regulamentele (CE) nr. 1259/2004, (CE) nr. 255/2005, (CE) nr. 1200/2005 și (CE) nr. 1520/2007 ar trebui să fie modificate în consecință.

               (8)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

               (9)

               Măsurile prevăzute în prezentul regulament sunt în conformitate cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Autorizare
   Preparatul specificat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, se autorizează ca aditiv pentru hrana animalelor în condițiile menționate în anexa respectivă.
   Articolul 2
   Modificări ale Regulamentului (CE) nr. 1259/2004
   Regulamentul (CE) nr. 1259/2004 se modifică după cum urmează:

               (1)

               Articolul 1 se elimină.

               (2)

               Anexa I se elimină.

         Articolul 3
   Modificări ale Regulamentului (CE) nr. 255/2005
   În anexa I la Regulamentul (CE) nr. 255/2005, rubrica pentru E 1707, Enterococcus faecium DSM 10663/NCIMB 10415, se elimină.
   Articolul 4
   Modificări ale Regulamentului (CE) nr. 1200/2005
   În anexa II la Regulamentul (CE) nr. 1200/2005, rubrica pentru E 1707, Enterococcus faecium DSM 10663/NCIMB 10415, se elimină.
   Articolul 5
   Modificări ale Regulamentului (CE) nr. 1520/2007
   Regulamentul (CE) nr. 1520/2007 se modifică după cum urmează:

               (1)

               Articolele 2 și 3 se elimină.

               (2)

               Anexele II și III se elimină.

         Articolul 6
   Măsuri tranzitorii
   (1)   Preparatul specificat în anexă și furajele care conțin acest preparat, care sunt produse și etichetate înainte de 22 ianuarie 2016 în conformitate cu normele aplicabile înainte de 22 iulie 2015, pot continua să fie introduse pe piață și utilizate până la epuizarea stocurilor existente dacă sunt destinate vițeilor, purceilor, puilor pentru îngrășare și curcanilor pentru îngrășare.
   (2)   Preparatul specificat în anexă și furajele care conțin acest preparat, care sunt produse și etichetate [pentru câini] înainte de 22 iulie 2017 în conformitate cu normele aplicabile înainte de 22 iulie 2015, pot continua să fie introduse pe piață și utilizate până la epuizarea stocurilor existente dacă sunt destinate câinilor.
   Articolul 7
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iulie 2015.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Directiva 70/524/EEC a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

      (3)  Regulamentul (CE) nr. 1259/2004 al Comisiei din 8 iulie 2004 privind autorizarea permanentă a anumitor aditivi deja autorizați pentru hrana animalelor (JO L 239, 9.7.2004, p. 8).

      (4)  Regulamentul (CE) nr. 255/2005 al Comisiei din 15 februarie 2005 privind autorizarea permanentă a anumitor aditivi din hrana animalelor (JO L 45, 16.2.2005, p. 3).

      (5)  Regulamentul (CE) nr. 1200/2005 al Comisiei din 26 iulie 2005 privind autorizarea permanentă a anumitor aditivi în hrana animalelor și autorizarea provizorie a unei noi utilizări în hrana animalelor a unui aditiv deja autorizat (JO L 195, 27.7.2005, p. 6).

      (6)  Regulamentul (CE) nr. 1520/2007 al Comisiei din 19 decembrie 2007 privind autorizarea permanentă a anumitor aditivi din hrana animalelor (JO L 335, 20.12.2007, p. 17).

      (7)  EFSA Journal 2014, 12(3):3602.

      (8)  EFSA Journal 2014, 12(6):3727.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specie sau categorie de animale

                  Vârstă maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  CFU/kg de furaj complet cu un conținut de umiditate de 12 %

                     Categoria aditivilor zootehnici. Grupa funcțională: stabilizatori ai florei intestinale.

                  4b1707

                  Chevita Tierarzneimittel-GmbH

                  Enterococcus faecium
                  DSM 10663/NCIMB 10415

                     Compoziția aditivului

                  Preparat de Enterococcus faecium

                  DSM 10663/NCIMB 10415 cu un conținut minim de:

                              pulbere și granule:
                              3,5 × 1010 CFU/g de aditiv;

                              formă acoperită:
                              2 × 1010 CFU/g de aditiv;

                              formă lichidă:
                              1 × 1010 CFU/g de aditiv;

                     Caracterizarea substanței active

                  Celule viabile de Enterococcus faecium

                  DSM 10663/NCIMB 10415

                     Metoda de analiză
                      (1)

                  Numărare: metoda dispersiei pe placă utilizând agar cu bilă, esculină și azidă (EN 15788)
                  Identificare: electroforeză în gel în câmp pulsatil (PFGE)

                  Viței pentru creștere
                  Purcei
                  (de lapte și înțărcați)
                  Pui pentru îngrășare
                  Curcani pentru îngrășare
                  Pisici
                  Câini

                  —

                  1 × 109

                  —

                              1.

                              În instrucțiunile de utilizare a aditivului și a preamestecului se indică condițiile de depozitare și stabilitatea la granulare.

                              2.

                              Doza recomandată pentru purceii de lapte: 1 × 109/purcel/zi.

                              3.

                              Este permisă utilizarea în hrana puilor pentru îngrășare și a curcanilor pentru îngrășare, care conțin coccidiostaticele autorizate: semduramicin sodium, diclazuril, clorhidrat de robenidină, maduramicin amoniu, decochinat, lasalocid A de sodiu sau halofuginonă.

                              4.

                              Se utilizează la purceii înțărcați de până la aproximativ 35 kg

                  22 iulie 2025

         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2017/2 al Comisiei din 3 ianuarie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.1.2017

               RO

               Jurnalul Oficial al Uniunii Europene

               L 1/6

         REGULAMENTUL DE PUNERE ÎN APLICARE (UE) 2017/2 AL COMISIEI
   din 3 ianuarie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 ianuarie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1147/2011 al Comisiei din 11 noiembrie 2011 de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește utilizarea scanerelor de securitate în aeroporturile UE Text cu relevanță pentru SEE

text:
               12.11.2011

               RO

               Jurnalul Oficial al Uniunii Europene

               L 294/7

         REGULAMENTUL DE PUNERE ÎN APLICARE (UE) NR. 1147/2011 AL COMISIEI
   din 11 noiembrie 2011
   de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește utilizarea scanerelor de securitate în aeroporturile UE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatele (2) și (3),
   întrucât:

               (1)

               În conformitate cu articolul 4 alineatul (2) din Regulamentul (CE) nr. 300/2008, Comisia trebuie să adopte măsuri generale destinate să modifice elemente neesențiale ale standardelor de bază comune stabilite în anexa la regulamentul respectiv, prin completarea acestora.

               (2)

               Conform articolului 4 alineatul (3) din Regulamentul (CE) nr. 300/2008, Comisia trebuie să adopte măsuri detaliate privind punerea în aplicare a standardelor de bază comune în domeniul securității aviației civile prevăzute în anexa la regulamentul respectiv, completate de măsurile generale adoptate de Comisie în temeiul articolului 4 alineatul (2).

               (3)

               În mod deosebit, Regulamentul (CE) nr. 272/2009 al Comisiei (2) de completare a standardelor de bază comune în domeniul securității aviației civile prevede măsuri cu caracter general referitoare la metodele permise pentru controlul de securitate al pasagerilor stabilite în partea A a anexei la regulamentul respectiv.

               (4)

               Pentru a permite utilizarea scanerelor de securitate ca metodă pentru controlul de securitate al pasagerilor, trebuie stabilite dispoziții privind utilizarea acestora, standarde minime privind performanțele de detectare și condiții de operare minime.

               (5)

               Prin urmare, Regulamentul (UE) nr. 185/2010 al Comisiei (3) trebuie modificat în consecință.

               (6)

               Scanerele de securitate se instalează și se utilizează în conformitate cu Recomandarea 1999/519/CE a Consiliului din 12 iulie 1999 privind limitarea expunerii publicului la câmpurile electromagnetice (0 Hz-300 GHz) (4) și cu Directiva 2004/40/CE a Parlamentului European și a Consiliului din 29 aprilie 2004 privind cerințele minime de securitate și sănătate referitoare la expunerea lucrătorilor la riscuri generate de agenții fizici (câmpuri electromagnetice) [a optsprezecea directivă specială în sensul articolului 16 alineatul (1) din Directiva 89/391/CEE] (5).

               (7)

               Întrucât stabilește condiții de operare specifice pentru utilizarea scanerelor de securitate și oferă pasagerilor posibilitatea de a opta pentru alte metode de control de securitate, regulamentul de față respectă drepturile fundamentale și principiile recunoscute în special în Carta drepturilor fundamentale a Uniunii Europene, inclusiv respectarea demnității umane și a vieții private și de familie, dreptul la protecția datelor cu caracter personal, drepturile copilului, dreptul la libertatea religioasă și interzicerea discriminării. Prezentul regulament trebuie să se aplice în conformitate cu aceste drepturi și principii.

               (8)

               Măsurile prevăzute de prezentul regulament sunt conforme cu avizul Comitetului pentru securitatea aviației civile,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2011.

            Pentru Comisie

            Președintele

         José Manuel BARROSO

      (1)  JO L 97, 9.4.2008, p. 72.

      (2)  JO L 91, 3.4.2009, p. 7.

      (3)  JO L 55, 5.3.2010, p. 1.

      (4)  JO L 199, 30.7.1999, p. 59.

      (5)  JO L 159, 30.4.2004, p. 1.

      ANEXĂ
      Anexa la Regulamentul (UE) nr. 185/2010 se modifică după cum urmează:

                  1.

                  La capitolul 4, punctul 4.1.1.1 se înlocuiește cu următorul text:

                              „4.1.1.1.

                              Înainte de efectuarea controlului de securitate, paltoanele și jachetele trebuie scoase, acestea fiind supuse controlului de securitate ca bagaje de mână. Operatorul care efectuează controlul îi poate solicita pasagerului să înlăture și alte elemente de îmbrăcăminte și/sau alte obiecte, după caz.”

                  2.

                  La capitolul 4, punctul 4.1.1.2 se înlocuiește cu următorul text:

                              „4.1.1.2.

                              Pasagerii sunt supuși controlului de securitate prin utilizarea următoarelor metode:

                                          (a)

                                          control manual; sau

                                          (b)

                                          poartă detectoare de metale; sau

                                          (c)

                                          câini dresați pentru detectarea explozivilor în combinație cu litera (a); sau

                                          (d)

                                          scanere de securitate care nu utilizează radiații ionizante.

                                    În cazul în care operatorul care efectuează controlul de securitate nu poate determina dacă pasagerul are asupra sa articole interzise, se interzice pasagerului în cauză accesul în zonele de securitate cu acces restricționat sau acesta este supus din nou controlului de securitate până când operatorul respectiv consideră că rezultatul este satisfăcător.”

                  3.

                  La capitolul 4 se adaugă următorul punct:

                              „4.1.1.10.

                              În cazul în care pentru controlul de securitate al pasagerilor se folosește un scaner de securitate cu examinator uman, așa cum este acesta definit la punctul 12.11.1 paragraful al doilea, trebuie respectate următoarele condiții minime:

                                          (a)

                                          Nu este permisă stocarea, reținerea, copierea, imprimarea sau extragerea de imagini cu ajutorul scanerelor de securitate. Cu toate acestea, orice imagine generată pe parcursul controlului de securitate poate fi păstrată pe durata necesară pentru ca examinatorul uman să o analizeze, fiind ștearsă de îndată ce se stabilește că pasagerul nu are asupra sa articole interzise. Accesul neautorizat și utilizarea imaginii sunt interzise și trebuie împiedicate.

                                          (b)

                                          Examinatorul uman care analizează imaginea se află într-un alt loc, astfel încât acesta să nu poată vedea pasagerul supus controlului de securitate.

                                          (c)

                                          În locul separat unde este analizată imaginea nu sunt acceptate niciun fel de dispozitive tehnice cu capacitatea de a stoca, copia, fotografia sau înregistra imagini în orice alt mod.

                                          (d)

                                          Imaginea nu poate fi legată de niciun fel de date referitoare la persoana supusă controlului de securitate, iar identitatea acestei persoane trebuie să rămână anonimă.

                                          (e)

                                          Pasagerii pot opta pentru analizarea imaginii corpului lor de către un examinator uman de sex masculin sau feminin.

                                          (f)

                                          Imaginea trebuie estompată sau acoperită pentru a împiedica identificarea feței pasagerului.

                                    Literele (a) și (d) se aplică și în cazul scanerelor de securitate cu detectare automată a amenințărilor.
                              Pasagerii au dreptul de a refuza să se supună controlului efectuat cu un scaner de securitate. În acest caz, pasagerul este supus controlului de securitate printr-o metodă alternativă care include cel puțin un control manual, în conformitate cu apendicele 4-A la Decizia Comisiei (2010)774. Atunci când alarma scanerului de securitate se declanșează, trebuie stabilită cauza care a produs alarma.
                              Înainte de a fi supus controlului cu scanerul de securitate, pasagerul este informat în legătură cu tehnologia utilizată, condițiile de utilizare a acesteia și posibilitatea de a refuza controlul efectuat cu un scaner de securitate.”

                  4.

                  La capitolul 11, punctul 11.3 se înlocuiește cu următorul text:
                  „11.3.   CERTIFICAREA SAU APROBAREA

                              11.3.1.

                              Persoanele care execută sarcinile enumerate la punctele 11.2.3.1-11.2.3.5 trebuie să facă obiectul:

                                          (a)

                                          unui proces de certificare sau aprobare inițială; precum și

                                          (b)

                                          unei recertificări cel puțin la fiecare trei ani, pentru persoanele care operează echipamente cu raze X sau EDS, precum și pentru examinatorii umani care efectuează controale cu scanere de securitate; precum și

                                          (c)

                                          unei recertificări sau reaprobări cel puțin la fiecare cinci ani, pentru toate celelalte persoane.

                              11.3.2.

                              În cadrul procesului de certificare sau aprobare inițială, persoanele care lucrează cu echipamente cu raze X sau cu echipamente EDS, precum și examinatorii umani care efectuează controale cu scanere de securitate trebuie să treacă un test standardizat de interpretare a imaginilor.

                              11.3.3.

                              Procesul de recertificare sau de reaprobare a persoanelor care operează echipamente cu raze X sau echipamente EDS, precum și a examinatorilor umani care efectuează controale cu scanere de securitate trebuie să includă atât un test standardizat de interpretare a imaginilor, cât și o evaluare a performanțelor operaționale.

                              11.3.4.

                              Eșecul de a urma sau de a finaliza cu succes procesul de recertificare sau de reaprobare într-un termen rezonabil, care să nu depășească în mod normal trei luni, trebuie să conducă la retragerea drepturilor de securitate corespunzătoare.

                              11.3.5.

                              Evidențele privind certificarea sau aprobarea trebuie să fie păstrate pentru toate persoanele certificate, respectiv aprobate, cel puțin pe durata contractului acestora.”

                  5.

                  La capitolul 11 se adaugă următorul punct:

                              „11.4.1.1.

                              Examinatorii umani care efectuează controale cu scanere de securitate trebuie să beneficieze de o pregătire periodică, care să constea în cursuri și teste de recunoaștere a imaginilor. Aceasta se desfășoară sub forma unor cursuri de pregătire în cadrul unei clase și/sau de pregătire pe calculator cu durata de cel puțin 6 ore la fiecare perioadă de 6 luni.
                              Rezultatele testelor trebuie să fie puse la dispoziția persoanei în cauză și înregistrate, și pot fi luate în considerare în cadrul procesului de recertificare sau de reaprobare.”

                  6.

                  La capitolul 12 se adaugă următoarele puncte:
                  „12.11.   SCANERE DE SECURITATE
                  12.11.1.   Principii generale

                  Un scaner de securitate este un sistem de examinare a persoanelor care are capacitatea de a detecta obiecte metalice și nemetalice distincte de pielea umană, purtate asupra corpului sau în haine.
                  Un scaner de securitate cu examinator uman constă într-un sistem de detectare care redă imaginea corpului unei persoane pentru ca examinatorul uman să o analizeze și să stabilească faptul că persoana supusă controlului de securitate nu poartă pe corp nici un obiect metalic sau nemetalic distinct de pielea umană. În cazul în care examinatorul uman identifică un astfel de obiect, acesta îi comunică operatorului care efectuează controlul de securitate locul unde se află obiectul, pentru ca acesta din urmă să efectueze un control detaliat. În acest caz, se consideră că examinatorul uman face parte integrantă din sistemul de detectare.
                  Un scaner de securitate este un sistem de detectare automată a amenințărilor, care constă într-un sistem de detectare care recunoaște automat obiectele metalice și nemetalice distincte de pielea umană care sunt purtate pe corp de persoana supusă controlului de securitate. Atunci când sistemul identifică un astfel de obiect, locul unde se află acesta îi este indicat operatorului pe o figură schematică.
                  În scopul controlului de securitate al pasagerilor, un scaner de securitate trebuie să îndeplinească standardele următoare:

                              (a)

                              scanerele de securitate detectează și indică prin intermediul unei alarme cel puțin obiectele metalice și nemetalice specificate, inclusiv explozivi, atât individual cât și în combinație;

                              (b)

                              obiectul trebuie să poată fi detectat indiferent de poziția și orientarea sa;

                              (c)

                              sistemul trebuie să dispună de un indicator vizual care să arate că echipamentul este în funcțiune;

                              (d)

                              scanerele de securitate trebuie poziționate astfel încât funcționarea lor să nu fie afectată de nicio sursă de interferență;

                              (e)

                              funcționarea corectă a scanerelor de securitate trebuie testată zilnic;

                              (f)

                              scanerul de securitate trebuie folosit în conformitate cu instrucțiunile furnizate de producător.

                        Scanerele de securitate pentru controlul de securitate al pasagerilor se instalează și se utilizează în conformitate cu Recomandarea nr. 1999/519/CE a Consiliului din 12 iulie 1999 privind limitarea expunerii publicului la câmpurile electromagnetice (0 Hz-300 GHz) (1) și cu Directiva 2004/40/CE a Parlamentului European și a Consiliului din 29 aprilie 2004 privind cerințele minime de securitate și sănătate referitoare la expunerea lucrătorilor la riscuri generate de agenții fizici (câmpuri electromagnetice) [a optsprezecea directivă specială în sensul articolului 16 alineatul (1) din Directiva 89/391/CEE ] (2).
                  12.11.2   Standarde privind scanerele de securitate

                  Cerințele de performanță pentru scanerele de securitate sunt stabilite în apendicele 12-K, care trebuie clasificat ca fiind «CONFIDENTIEL UE» și tratat în conformitate cu Decizia 2001/844/CE, CECO, Euratom.
                  Începând cu data intrării în vigoare a prezentului regulament, toate scanerele de securitate trebuie să îndeplinească standardul definit în apendicele 12-K.

                              12.11.2.1

                              Toate scanerele de securitate trebuie să îndeplinească standardul 1.
                              Standardul 1 expiră la 1 ianuarie 2022.

                              12.11.2.2

                              Standardul 2 se aplică scanerelor de securitate instalate începând cu 1 ianuarie 2019.

                  7.

                  La capitolul 12, apendicele 12-K se adaugă următorul punct:
                  „APENDICELE 12-K

                  O decizie separată a Comisiei prevede dispoziții detaliate privind cerințele de performanță pentru scanerele de securitate.”

         (1)  JO L 199, 30.7.1999, p. 59.

         (2)  JO L 159, 30.4.2004, p. 1.”